Opsitkers - Lidprofiel: ReposAilleurs
68 – Centurion, Gauteng, Suid-Afrika
Aanlyn: 19 Junie 2021
Mpumalanga; Limpopo; Gauteng; Noord-Wes; Noord-Kaap; Vrystaat, Suid-Afrika
Ek is net 'n doodgewone man, met geen geite nie.
My Christenskap en die uitleef daarvan is vir my baie belangrik
Bou my lewe op Sy krag en genade en dank Hom vir alles in my lewe.
Jy sal jou nooit vir my hoef te skaam nie. Ek is maklik aanpasbaar en kan by enige situasie inskakel, van langs jou by 'n vuur in die Namib tot by enige deftige geleentheid. Hou van vleisbraai en geniet daarmee saam 'n heerlike wyn of om net rustig om 'n hardekool vuur te sit en die natuur en sy grootheid te geniet. Hou van kamp en reis en geniet dit om deur Namibië of ons eie land te toer. Europa lê my na aan die hart en 'n kuier daar is altyd 'n wenner.
Die regte persoon sal bederf word, nie noodwendig net met aarde se goed nie maar wel met die klein dingetjies wat saak maak. Jy sal meer as genoeg liefde ontvang maar dan moet jy ook spontaan liefde kan gee en uitdeel. Is 'n aanraak mens en hou daarvan om baie aan my maat te vat..
Ek het 'n wye belangstelling in verskeie onderwerpe en stokperdjies.
Is kunstig en kreatief, en hou my besig met houtwerk, kunsprojekte en fotografie.
Ek het 'n goeie sin vir humor, het waardes, is eerlik en betroubaar. Sal baie doen vir die Spesiale persoon in my lewe.
Ek versorg myself baie goed en is baie netjies op myself en my leefarea en is geseënd met goeie gesondheid en energie. Sal my nie uitgee as 'n kok nie maar kan darem vleisbraai en vir myself sorg.
Glo aan persoonlik ontmoetings wat dan gebruik moet word om te bepaal of daar raakpunte is waarna elkeen die reg het om te sê hoe hy/sy voel en onttrek indien nodig.
As jy meer wil weet,
Moet dan nie vergeet
Om my vir koffie te nooi
Dalk sien ons inmekaar iets mooi
Ons is nou eenmaal net nie gebou om alleen te wees nie en daarom soek ek 'n maatjie wat die volgende eienskappe besit.
Sy moet eerstens haar Skepper ken en Hom Liefhê bo alles, ja selfs liewer as die persoon in haar lewe.
Soek na 'n aantreklike, goedversorgde vrou, wat nie rook nie, baie netjies op haarself en haar omgewing is. Moet smaakvol en modern, nie noodwendig duur, kan aantrek.
Moet lief wees vir die lewe, vriendelik, vol energie, nederig en lewenslustig. Moet uiters romanties, sensueel en sag wees.
Moet bereid wees om alles saam te doen, van kosmaak, werk, speel, ja net alles met mekaar deel, ook die hartseer en mooi dinge wat ons beleef. Moet baie aanraking en liefde kan hanteer en kan uitdeel.
Sy moet ook groot genoeg wees om te besef dat ons almal foute kan maak.. En indien ons val moet die ander een daar wees om sy maat op te tel, op die manier kan ons die wedloop van die lewe voltooi. Daarom is kommunikasie baie belangrik en as daar haakplekke is moet ons dinge kan uitpraat en tot 'n kompromie kom wat beide partye pas. Moet lief wees vir die natuur, braai, buitelewe en kamp en moet 'n wyn of bier op sy tyd kan geniet. As jy hou van fotografie en kunsprojekte sal dit 'n bonus wees.
Stel nie beland in jou akademiese kwalifikasies of wat jy bereik het in die lewe nie, want dit bepaal nie jou karakter nie.